**Република Србија**

**Град Ниш**

**Градска Управа**

**Комунална полиција**

**Број: 112 / 2018-16**

**Датум: 12.02.2018.године**

**ГОДИШЊИ ПЛАН РАДА**

**Комуналнe полицијe Града Ниша**

**за 2018.годину**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ниш, 2018.године**

На основу члана 11. Закона о комуналној полицији („Службени гласник РС“, број 51/2009) Градско веће Града Ниша, по претходно прибављеном мишљењу начелника градске управе, број 643-1/18-24 од 22.02.2018..године, на седници дана 02.03.2018.године, усваја

**ГОДИШЊИ ПЛАН РАДА**

**Комунална полиција Града Ниша**

**за 2018.годину**

**САДРЖАЈ:**

**Увод**

**План рада комуналне полиције за 2018.годину**

* **Приоритети**
	+ Развојни приоритети
	+ Кадровски приоритети
	+ Организациони приоритети
	+ Оперативно-функционални приоритети
	+ Логистички приоритети
	+ Рад по пријавама грађана
* **Нормативно-правни акти потребни за рад комуналне полиције,**
* **Пружање помоћи у раду органима града и организацијама (асистенција),**
* **Побољшање материјално-техничких услова за функционисање комуналне полиције,**
* **Организација рада комуналне полиције и рад на терену,**
* **Предузимање хитних мера и учествовање у вршењу спасилачке функције,**
* **Упознавање грађана са пословима и надлежностима комуналне полиције,**
* **Комунални полицајци.**

**УВОД**

На основу члана 11. Закона о комуналној полицији ('' Службени гласник Републике Србије'', број 51/09), начелник комуналне полиције Града Ниша припремио је Предлог годишњег плана рада комуналне полиције града Ниша за 2018.годину, на који мишљење даје начелник градске управе и предлаже Градском већу на усвајање. Сагласност на годишњи план рада комуналне полиције Града Ниша за 2018.годину даје Скупштина града Ниша.

Комунална полиција Града Ниша, основана је у складу са Законом о комуналној полицији (''Службени гласник Републике Србије'', број 51/09) за обављање законом и другим прописима и општим акатима утврђених комунално-полицијских и других послова, чијим обављањем се обезбеђује извршавање послова из надлежности Града Ниша у следећим областима:

снабдевања водом; одвођења отпадних и атмосферских вода; јавне чистоће; превоза и депоновања комуналног и другог отпада; локалних путева и улица; саобраћајних ознака и сигнализације; паркирања; превоза путника у градском и приградском саобраћају; ауто-такси превоза; постављања привремених пословних објеката; противпожарне заштите; заштите од буке у животној средини; предузимање законом утврђених мера заштите животне средине; контроле радног времена субјеката надзора; одржавања комуналних објеката, пијаца, гробаља, паркова, зелених и других јавних површина, културних добара; јавне расвете, стамбених и других објеката; очување градских добара и извршавање других задатака из надлежности града, којима се обезбеђује несметано одвијање живота у граду.

Сагласно Закону о комуналној полицији, комунална полиција пружа помоћ надлежним органима града, као и овлашћеним организацијама, када по њиховој оцени (органа или организације) постоје претпоставке да спровођење одлуке неће бити могуће без присуства комуналних полицајаца или употребе овлашћења комуналне полиције (било превентивних или репресивних).

Комунална полиција предузима и хитне мере, заштите од елементарних и других непогода, заштите од пожара и друге заштите из надлежности града у случајевима када те мере не могу, или нису у могућности правовремено да предузму други надлежни органи града или овлашћене организације или до њиховог доласка на лице места.

У случајевима постојања опасности изазваних елементарним или другим непогодама, комунална полиција врши и спасилачке функције, и пружа помоћ другим органима, правним и физичким лицима на отклањању последица непогода стављајући се истима на располaгање у случају потребе.

**ПЛАН РАДА КОМУНАЛНЕ ПОЛИЦИЈЕ**

Рад комуналне полиције на територији Града Ниша у планском периоду биће базиран на следећим задацима:

- Приоритети

* + Развојни приоритети
	+ Кадровски приоритети
	+ Организациони приоритети
	+ Оперативно-функционални приоритети
	+ Логистички приоритети
	+ Рад по пријавама грађана
	+ Нормативно-правни акти потребни за рад комуналне полиције
	+ Пружање помоћи у раду органима града и организацијама (асистенција),
	+ Побољшање материјално-техничких услова за функционисање комуналне полиције,
	+ Организација рада комуналне полиције и рад на терену,
	+ Предузимање хитних мера и учествовање у вршењу спасилачке функције,
	+ Упознавање грађана са пословима и надлежностима комуналне полиције,
	+ Комунални полицајци.

**ПРИОРИТЕТИ**

На основу досадашњих искустава у раду као и претходно обављених анализа комуналних проблема и потреба у граду, приоритети у наредном периоду рада на којима ће бити базиран рад комуналне полиције у 2018.години су:

**РАЗВОЈНИ ПРИОРИТЕТИ**

* **Набавка уређаја за аудио-видео дигитално снимање, обраду и чување података**

**Носилац:** Јединствена Градска управа **-** Комунална полиција

**Планирани временски период:** у току 2018.год.

**Основ:** Закон о комуналној полицији и Одлуке о боји и начину означавања возила и опреме комуналне полиције („Службени лист Града Ниша“ бр. 91/2009)

**Напомена:** набавка кроз пројекат

* **Набавка уређаја за комуникацију (радио уређаји)**

**Носилац:** Јединствена Градска управа - Комунална полиција

**Планирани временски период:** у току 2018.год.

**Основ:** Закон о комуналној полицији и Одлуке о боји и начину означавања возила и опреме комуналне полиције („Службени лист Града Ниша“ бр. 91/2009)

**Напомена:** уколико буду обезбеђена финансијска средства

**КАДРОВСКИ ПРИОРИТЕТИ**

* Решавање статуса 18 комуналних полицајаца који раде на одређено време.
* Решавање статуса 1 комуналног полицајаца који ради по основу уговора о привремено-повременим пословима.

**Носилац:** Јединствена Градска управа - Комунална полиција

**Планирани временски период:** од јануaра 2018.године

**Основ:** Закон о комуналној полицији, Правилника о програму, времену и начину стручног оспособљавања и усавршавања, садржају и начину полагања испита и провери стручне оспособљености.

* **Редовна и ванредна провера стручне оспособљености комуналних полицајаца**

**Планирани временски период:** у току 2018.год.

**Носилац:** Министарство државне управе и локалне самоуправе - Комунална полиција

**Основ:** Закон о комуналној полицији

**Напомена:** проверу спроводи надлежно Министарство на основу Правилника о програму, времену и начину стручног оспособљавања и усавршавања, садржају и начину полагања испита и провери стручне оспособљености, евиденцији и уверењима о положеним испитима и утврђеној оспособљености комуналних полицајаца.

* **Усавршавање комуналних полицајаца**

**Носилац:** Комунална полиција,

**Планирани временски период:** у току 2018.год.

**Основ:** Закон о комуналној полицији

**Напомена:** семинари, тренинзи, вежбе и др. у организацији Комуналне полиције - Јединствене градске управе и надлежног Министарства.

* **Унапређење психофизичке способности комуналних полицајаца**

**Носилац:** Комунална полиција

**Планирани временски период:** 2018.год.

**Напомена:** обезбедити простор за рекреацију и стално обнављање и усавршавање техника одбране од напада.

**ОРГАНИЗАЦИОНИ ПРИОРИТЕТИ**

* **Рејонски комунални полицајац (позорник)**

**Носилац:** Комунална полиција,

**Планирани временски период:** стално присуство у 2018.години,

**Напомена:** Рејонски полицајци су једна од новина у раду Комуналне полиције. Комунални полицајац одређени рејон (област) контролише дужи временски период и упознаје све грађане који живе и раде, све правне субјекте који функционишу на његовом рејону. Рејонски комунални полицајац прати сва дешавања и све промене а у складу са њима и реагује. Мештани одређене области ће знати да је комунални полицајац у његовој непосредној близини, и то ће их спречити да паркирају возило на зеленој површини, оштећују градски мобилијар или шетају пса без поводца и нарушавају комунални ред.

* **Комунални полицајац у ауто-патроли**

**Носилац:** Комунална полиција,

**Планирани временски период:** стална активност у 2018.години,

**Напомена:** Рад ауто-патрола је увек базиран пре свега на поступању по пријавама грађана, а истовремено се реагује на уочене неправилности како би се прекршаји предупредили у самом настајању. У складу са тим, новина у раду јесте такозвана “селекција” – “тријажа” пријава, где се од грађана прикупљају информације о самом прекршају, сагледава чињенично стање и одмах се излази на лице места када је из домена рада комуналне полиције. Уколико је из домена рада неке друге службе, грађани добијају информацију коју службу треба да контактирају.

* **Руководилац-комунални полицајац**

**Носилац:** Комунална полиција,

**Планирани временски период:** стална активност у 2018.години,

**Основ:** Закон о комуналној полицији

**Напомена:** Веће ангажовање целог руководства на самом терену и активно учешће у решавању проблема на терену је још једна од новина које ће свакако дати нову димензију рада Комуналне полиције.

* **Радни састанци са инспекцијским службама**

**Носилац:** Начелник јединствене управе, начелник комуналне полиције и начелник Општинске управе и представници инспекција,

**Планирани временски период:** најмање једном у два месеца у периоду 2018.год.

**Основ:** Одлука о сарадњи комуналне полиције и инспекцијских служби града Ниша

**Напомена:** уколико постоји потреба са појединим инспекцијским службама могу се одржавати и чешћи састанци.

* **Радни састанци са ЈКП, ЈП, установама и др. субјектима**

**Носилац:** Начелник јединствене управе, нaчелник комуналне полиције и начелник Општинске управе и представници инспекција,

**Планирани временски период:** најмање два пута у току 2018.године.

**Напомена:** на основу смерница начелника јединствене управе.

* **Радни састанци са Полицијском управом Ниша**

**Носилац:** Начелник комуналне полиције,

**Планирани временски период:** најмање два пута у току 2018.године.

**Напомена:** на основу указане потребе.

* **Радни састанци у оквиру комуналне полиције**

**Носилац:** Начелник комуналне полиције

**Планирани временски период:** најмање једном месечно у току 2018.год.

* **Информисање грађана о активностима и реализацији послова**

**Носилац:** Начелник комуналне полиције,

**Планирани временски период:** најмање једном у месецу у периоду 2018.год.

**Напомена:** по одобрењу начелника градске управе.

* **Провера психофизичке способности комуналних полицајаца**

**Носилац:** Начелник комуналне полиције,

**Планирани временски период:** по потреби,

**Основ:** Закон о комуналној полицији.

* **Усаглашавање градских Одлука са важећим прописима**

**Носилац:** Скупштина Града Ниша**,** Секретари секретаријата**,** Начелник комуналне полиције,

**Планирани временски период:** до краја 2018.године,

**Основ:** Закон о комуналној полицији, Законом о прекршајима, итд., градске Одлуке,

**Напомена:** Овлашћивање Комуналне полиције за поступање по свим градским Одлукама.

**ОПЕРАТИВНО-ФУНКЦИОНАЛНИ ПРИОРИТЕТИ**

* **Сузбијање продаје ван продајног објеката на површинама јавне намене и површинама у јавном коришћењу**

**Носилац:** Комунална полиција,

**Планирани временски период:** 2018. год. по потреби свакодневно,

**Основ:** Одлука о комуналном реду, Одлука о пијацама, Закон о трговини,

**Напомена:** Самостално, а по потреби и у сарадњи са надлежном инспекцијском службом.

* **Контрола кретања, заустављања или паркирања возила на површинама јавне намене и површинама у јавном коришћењу**

**Носилац:** Комунална полиција,

**Планирани временски период:** 2018. год. по потреби свакодневно,

**Основ:** члан 23Одлуке о комуналном реду,

**Напомена:** Самостална контрола, а уклањање у сарадњи са надлежном инспекцијском службом.

* **Контрола поштовања радног времена у угоститељским објектима**

**Носилац:** Комунална полиција,

**Планирани временски период:** 2018.год. по потреби свакодневно,

**Основ:** Одлука о комуналном реду,

**Напомена:** У сарадњи са припадницима МУП-а, ПУ Ниш и надлежном инспекцијском службом.

* **Контрола заузећа површина јавне намене и површина у јавном коришћењу остављањем ствари и др. предмета**

**Носилац:** Комунална полиција,

**Планирани временски период:** 2018. год. по потреби свакодневно,

**Основ:** Одлука о комуналном реду

**Напомена:** Самостално и у сарадњи са надлежном инспекцијском службом.

* **Спречавање радњи којима се нарушава комунални ред у граду**

**Носилац:** Комунална полиција,

**Планирани временски период:** 2018. год. по потреби свакодневно,

**Основ:** Одлука о комуналном реду,

**Напомена:** Самостално и у сарадњи са надлежном инспекцијском службом,

* **Контрола уклањања снега и леда**

**Носилац:** Комунална полиција,

**Планирани временски период:** 2018. год. по потреби,

**Основ:** Одлука о комуналном реду,

**Напомена:** Самостално и у сарадњи са надлежном инспекцијском службом.

* **Контрола и откривање нелегалног ауто-такси превоза,**

**Носилац:** Комунална полиција,

**Планирани временски период:** 2018. год. по потреби свакодневно,

**Основ:** Одлука о ауто такси превозу путника на територији града Ниша,

**Напомена:** Самостално и у сарадњи са надлежном инспекцијском службом.

* **Контрола коришћења и управљања јавних паркиралишта у граду**

**Носилац:** Комунална полиција,

**Планирани временски период:** 2018. год. по потреби свакодневно,

**Основ:** Одлука о јавним паркиралиштима,

**Напомена:** Самостално и у сарадњи са надлежном инспекцијском службом.

* **Обезбеђење поштовања прописаног начина сакупљања транспорта складиштења и одлагања комуналног отпада и спречавање стварања дивљих депонија**

**Носилац:** Комунална полиција,

**Планирани временски период:** 2018. год. по потреби свакодневно,

**Основ:** Одлука о одржавању чистоће и Одлука о комуналном реду.

**Напомена:** Самостално иу сарадњи са надлежном инспекцијском службом.

* **Контрола начина извођења кућних љубимаца на јавне површине**

**Носилац:** Комунална полиција,

**Планирани временски период:** 2018. год. по потреби свакодневно,

**Основ:** Одлука о местима и начину извођења кућних љубимаца,

**Напомена:** Самостално и у сарадњи са надлежном инспекцијском службом.

* **Контрола поштовања општих правила кућног реда у стамбеним и**

 **стамбено-пословним зградама**

**Носилац:** Комунална полиција,

**Планирани временски период:** 2018. год. по потреби свакодневно,

**Основ:** Одлука о кућном реду у стамбеним зградама,

**Напомена:** Самостално и у сарадњи са надлежном инспекцијском службом.

* **Спречавање ометања комуналних делатности и заштита комуналних објеката од прљања, оштећења и уништавања**

**Носилац:** Комунална полиција,

**Планирани временски период:** 2018. год. по потреби свакодневно,

**Основ:** Закон о комуналним делатностима и градске Одлуке,

**Напомена:** Самостално и у сарадњи са надлежном инспекцијском службом.

* **Обезбеђивање несметаног обављања јавног превоза путника у градском и приградском саобраћају**

**Носилац:** Комунална полиција,

**Планирани временски период:** 2018. год. по потреби свакодневно,

**Основ:** Одлука о јавном превозу путника у градском и приградском саобраћају,

**Напомена:** Самостално и у сарадњи са надлежном инспекцијском службом.

* **Заштита улица, општинских и некатегорисаних путева**

**Носилац:** Комунална полиција,

**Планирани временски период:** 2018. год. по потреби свакодневно,

**Основ:** Прописи којима је уређена заштита и одржавање улица, општинских и некатегорисаних путева,

**Напомена:** У сарадњи са надлежном инспекцијском службом.

ПРИЛОГ:

Табеларни приказ плана рада комуналне полиције Града Ниша за 2018. год.



**ЛОГИСТИЧКИ ПРИОРИТЕТИ**

* **Набавка и уградња уређаја за комуникацију (систем - веза)**

**Носилац:**Комунална полиција

**Планирани временски период:** у току 2018.год.

**Основ:** Закон о комуналној полицији и Одлуке о боји и начину означавања возила и опреме комуналне полиције („Службени лист Града Ниша“ бр. 91/2009)

**Напомена:** У колико буду обезбеђена финансијска средства

* **Подршка својим присуством на разним градским манифестацијама**

**Носилац:** Комунална полиција

**Планирани временски период:** 2018.година

**Напомена:** У сарадњи са организатором

* **Израда шестомесечног и годишњег извештаја о раду комуналне полиције**

**Носилац:** Комунална полиција

**Планирани временски период:** У складу са смерницама Начелника градске управе – комунална полиција

**РАД ПО ПРИЈАВАМА ГРАЂАНА**

* **Пријем пријава и упућивање ауто-патроле на поступање**

**Носилац:** Комунална полиција – дежурна служба

**Планирани временски период:** стална активност у 2018. год.

**Основ:** Закон о комуналној полицији, градска Одлука,

**Напомена:** Пријаве се подносе телефоном, електронском поштом, непосредним обраћањем и писаним путем.

**НОРМАТИВНО-ПРАВНИ АКТИ ПОТРЕБНИ ЗА РАД**

**КОМУНАЛНЕ ПОЛИЦИЈЕ**

Комунална полиција Града Ниша спроводи своје активности на основу Закона о комуналној полицији и Закона о заштити становништва од изложености дуванском диму и поступа по градским Одлукама које доноси Скупштина Града Ниша.

Одлуке по којима поступа Комунална полиција су следеће:

* Одлука о комуналном реду („Сл. лист града Ниша“, бр.57/2014,98/15,18/17)
* Одлука о јавном градском и приградском превозу путника на територији града Ниша (''Службени лист Града Ниша'', број 1/2016, 18/17)
* Одлука о местима и начину извођења кућних љубимаца на јавне површине на територији Града Ниша („Службени лист Града Ниша", број 10/2015, 18/17)
* Одлука о одржавању чистоће на површинама јавне намене и управљању комуналним отпадом ("Службени лист Града Ниша", број 3/2014, 18/17)
* Одлука о уређењу и одржавању паркова, зелених и рекреационих површина ("Службени лист Града Ниша", број 89/2005-пречишћен текст и 38/2010, 18/17)
* Одлука о водоводу и канализацији ("Службени лист Града Ниша", број 89/2005-пречишћен текст, 18/17),
* Одлука о обављању комуналне делатности зоохигијене на територији Града Ниша („Сл. лист Града Ниша“, број 10/2015, 18/17),
* Одлука о условима и начину производње, дистрибуције и снабдевања топлотном енергијом ("Службени лист Града Ниша", број 74/2015, 39/17),
* Одлука о општим правилима кућног реда у стамбеним и стамбено пословним зградама на територији града Ниша ("Службени лист Града Ниша", број 139/2017),
* Одлука о такси превозу путника на територији града Ниша ("Службени лист Града Ниша", број 105/2015, 138/2017),
* Одлука о управљању јавним паркиралиштима ("Службени лист Града Ниша", број 139/2017),
* Одлука о постављању пловила на делу обале и водног простора на територији Града Ниша ("Службени лист Града Ниша", број 98/2015).

Комунална полиција ће послове из своје надлежности обављати организованим присуством комуналних полицајаца на местима одржавања комуналног реда односно кроз рејонску (позорничку) и патролну (ауто –патролу) делатност вршиће превентивни обилазак објеката, улица, тргова и простора где најчешће долази до нарушавања комуналног реда, где се окупља већи број грађана и на тај начин превентивно спречавати кршење комуналног реда.

**ПРУЖАЊЕ ПОМОЋИ У РАДУ ОРГАНИМА ГРАДА И ОРГАНИЗАЦИЈАМА (АСИСТЕНЦИЈА)**

Комунална полиција, пружа помоћ надлежним органима града, предузећима, организацијама и установама које на основу одлука скупштине града одлучују о појединачним правима грађана, правних лица или других странака, када по оцени надлежног органа града или овлашћене организације постоје претпоставке да спровођење њихове извршне одлуке неће бити могуће без присуства комуналних полицајаца. У том смислу комунална полиција ће наставити са пружањем помоћи у раду инспекцијским службама града, инспекцијским службама градских општина као и јавним комуналним предузећима које је основао град како би се обављање комуналне делатности одвијало несметано и квалитетно а ради бољег живота у граду.

**ПОБОЉШАЊЕ МАТЕРИЈАЛНО-ТЕХНИЧКИХ УСЛОВА ЗА ФУНКЦИОНИСАЊЕ КОМУНАЛНЕ ПОЛИЦИЈЕ**

Материјално-техничка средствима потребна за рад Комуналне полиције, подразумевају средства и опрему који су прописани Одлуком о изгледу униформе и ознакама комуналних полицајаца и Одлуком о боји и начину означавања возила и опреме комуналне полиције. Потребно је обезбедити додатна теренска моторна возила, „IT“- опрему (персонални и лаптоп рачунари, таблет, мобилни читач личних карата, фотоапарата, средства везе, штампаче, камере).

Стање интернета у станици на Булевару Немањића је лоше. Потребно је унапредити везу са овом станицом унапређењем АДСЛ-а или постављањем оптичке везе.

**ОРГАНИЗАЦИЈА РАДА КОМУНАЛНЕ ПОЛИЦИЈЕ И РАД НА ТЕРЕНУ**

Рад комуналне полиције одвија се сваког дана у недељи у три смене:

Од 06**00**- до 14**00** часова у преподневној смени,

Од 14**00**- до 22**00** часа у поподневној смени и

Од 2200 –до 0600 часова у ноћној смени.

Због потребе и природе посла, комунална полиција је доступна грађанима 24 часа. У оквиру комуналне полиције је организована „дежурна служба“, шефови организационих јединица - „шефови смена“, патроле - „ауто-патроле“ и рејонски комунални полицајци –„позорници“. Комунални полицајци-позорници, позорничку делатност обављају на местима одржавања комуналног реда и на унапред утврђеним рејонима. Комунални полицајци би том приликом самим присуством на сектору били приступачнији грађанима приликом решавања комуналних проблема у локалној заједници а обезбедила би се и боља покривеност терена.

Рад ауто-патрола је увек базиран пре свега на поступању по пријавама грађана, а истовремено се реагује и на уочене неправилности како би се прекршаји предупредили у самом настајању.

Дежурни комунални полицајац, у складу са тим, врши “селекцију” – “тријажу” пријава, где се од грађана прикупљају информације о самом прекршају, сагледава чињенично стање и одмах упућује патролу на лице места. Уколико је из домена рада неке друге службе, грађани добијају информацију коју службу треба да контактирају или се пријава прослеђује надлежном органу.

Сменом оперативно руководи шеф смене и активно учествује у пружању подршке на свим пословима и задацима у току смене. Обавља послове комуналног полицајца и врши сменски обилазак утврђених рејона.

У комуналној полицији се утврђују два сектора и то:

1. **Сектор за комунално-полицијске послове,**
2. **Сектор за нормативно-правну, аналитичко-логистичку и оперативну подршку**

 Обухвата подручје Града Ниша:

* ГО Медиjана,
* ГО Палилула,
* ГО ЦрвениКрст,
* ГО Пантелеј,
* ГО Нишка Бања,

***Насељена места****:*

*Медијана, Брзи Брод****,*** *Палилула, Крушце, Мрамор, Мраморски Поток, Бербатово, Бубањ, Вукманово, Габровац, Горње Међурово, Доње Власе, Доње Међурово, Лалинац, насеље 9.Мај, Паси Пољана, СувиДо, Чокот, Доња Топоница, Доња Трнава, Доњи Комрен, Кравље, Лесковик, Медошевац, Мезграја, Миљковац, Палиграце, Паљина, Поповац, Рујник, Сечаница, Суповац, Трупале, Хум, Чамурлија, Црвени Крст, Берчинац, Веле Поље, Вртиште, Бранко Бјеговић, Горња Топоница, Горња Трнава, Горњи Комрен,*

*Пантелеј, Бреница, Врело, Горња Врежина, Горњи Матејевац, Доња Врежина, Доњи Матејевац, Јасеновик, Каменица, Кнез Село, Малча, Ореовац, Пасјача, Церје, Нишка Бања****,*** *Банцарево****,*** *Доња Студена****,*** *Јелашница****,*** *Куновица****,*** *Лазарево Село****,*** *насеље Никола Тесла****,*** *Островица****,*** *Прва Кутина****,*** *Просек****,*** *Равни До****,*** *Радикина Бара****,*** *Раутово****,*** *Сићево****,*** *Чукљеник, Манастир, Коритник и Горња Студена.*

**ПРЕДУЗИМАЊЕ ХИТНИХ МЕРА И УЧЕСТВОВАЊЕ У ВРШЕЊУ СПАСИЛАЧКЕ ФУНКЦИЈЕ**

Пружање помоћи приликом елементарних непогода и других несрећа и отклањање последица тих непогода и несрећа је једна од обавеза комуналне полиције.

Као посебна организација са обученим и спремним људством, комунална полиција је по природи ствари позвана да хитно реагује и помогне другим снагама у систему заштите и спасавања, како би се благовремено спречиле евентуалне опасности за људе и имовину од различитих елементарних непогода (поплаве, временске непогоде и друго), техничко-технолошких и других несрећа.

**УПОЗНАВАЊЕ ГРАЂАНА СА ПОСЛОВИМА И НАДЛЕЖНОСТИМА КОМУНАЛНЕ ПОЛИЦИЈЕ**

У циљу популаризације комуналне полиције и едукације грађана о потреби поштовања комуналног реда, биће настављено упознавање грађана са пословима и овлашћењима комуналне полиције, коришћењем свих врста медија (на званичном сајту Града Ниша постављене су основне информације о раду Комуналне полиције, које ће се редовно ажурирати објављивањем прилога о раду), гостовања на радију и у ТВ емисијама на локалним и државним медијима. У 2018.години ће се наставити са одржавањем комуналног часа по Основним школама – циљна група IV разред основне школе – планиране су посете школама најмање једанпут годишње. У 2018.години је планирано и одржавање трибина по месним канцеларијама – са циљем упознавања са проблемима грађана из области рада комуналне полиције и њиховог решавања.

**КОМУНАЛНИ ПОЛИЦАЈЦИ**

Поступајући по налозима за извршење службених задатака, комунални полицајци су дужни да у свакодневном поступању поштују полицијску етику, односно да постављене задатке извршавају непристрасно, законито и професионално, са што мањим штетним последицама, уз обавезу да доследно спроводе одредбе Закона о комуналној полицији као и одредбе одговарајућих правилника и упутстава.

Наставиће се са свакодневним предузимањем мера и активности на спречавању и сузбијању свих видова злоупотреба, прекорачења овлашћења, недисциплине, злоупотребе коришћења боловања, недоличног понашања, неправилног и неодговорног односа према материјалним средствима а посебно незаконитих поступака којима се угрожавају права и слободе грађана. У вези са тим, од стране начелника комуналне полиције измениће се постојећа Обавезна инструкција о начину обављања послова комуналне полиције а све у складу са чл. 10. став 4. Закона о комуналној полицији („Сл. гласник РС“, број 51/09). Према одговорним радницима предузимаће се мере кривичне, прекршајне и дисциплинске одговорности.

**ГРАДСКО ВЕЋЕ ГРАДА НИША**

Број: 285-5/2018-03 Председник

У Нишу, 02.03.2018.године

 Дарко Булатовић

**Образложење**

 Правни основ за доношење Годишњег плана рада комуналне полиције града Ниша за 2018.годину садржан је у одредбама члана 11. Закона о комуналној полицији (''Службени гласник РС'', број 51/09), којим је прописано да Градско веће, на предлог начелника комуналне полиције, усваја годишњи план рада комуналне полиције а Скупштина града даје сагласност на исти којим, на основу процене постојећег стања, утврђује приоритете у обављању послова комуналне полиције и с тим у вези, даје јој развојне, организационе, кадровске и друге основне смернице за даљи рад.

 Наведеним чланом закона предвиђено је да уз предлог годишњег плана рада, комунална полиција доставља и претходно прибављено мишљење начелника јединственог органа управе, у чијем је саставу образованa комуналнa полицијa.

Чланом 12. наведеног закона одређено је да се, пре доношења, годишњи план рада комуналне полиције усклађујe са прописима и одговарајућим планским актима полиције, као и са ставовима о приоритетима за безбедност људи и имовине у граду. У том смислу, прибављено је и **мишљење Министарства унутрашњих послова ПУ Ниш 03/28 број 503/18 од 06.02.2018.године**, којим се констатује усклађеност са прописима и одговарајућим планским актима полиције са предлогом Годишњег плана рада комуналне полиције Града Ниша за 2018.годину.

Предлог Годишњег плана рада комуналне полиције Града Ниша за 2018.годину предлаже нову организацију рада и садржи конкретне мере и задатке које треба предузети у циљу успостављања квалитетне и ефикасне организације рада комуналне полиције, као посебне организације у оквиру јединствене градске управе.

 У том смислу, предлог Годишњег плана рада комуналне полиције Града Ниша за 2018.годину се заснива на одређивању развојних, кадровских, организационих, оперативно-функционалних, логистичких приоритета и стварању материјално техничких услова за њено функционисање, усклађивању и доношењу неопходних нормативно-правних аката, процени стања, пружању помоћи органима града (асистенција), упознавању грађана са пословима и надлежностима комуналне полиције, предузимању хитних мера и учешћу у вршењу спасилачке функције.

 У складу са претходно наведеним, израђен је предлог Годишњег плана рада комуналне полиције Града Ниша за 2018.годину.

НАЧЕЛНИК

 Милан Ђорђевић